钦定古今图书集成/明伦汇编/官常典/第332卷 > 《将作大匠箴》前人
## 钦定古今图书集成/明伦汇编/官常典/第332卷 > 《将作大匠箴》前人

侃侃将作，经构宫室。墙以御风，宇以蔽日。寒暑攸除，
鸟鼠攸去。王有宫殿，民有宅居。昔在帝世，茅茨土阶。
夏卑宫观，在彼沟洫。桀作瑶台，纣为璇室。人力不堪，
而帝业不卒。《诗》咏宣王，由俭改奢。观丰上六，大屋小
家。《春秋》讥刺，书彼泉台。两观雉门，而鲁以不恢。或作
长府，而闵子不仁。秦筑骊阿，嬴姓以颠。故人君无云
“我贵，榱题是遂，毋云我富，淫作极游。”在彼墙屋，而忘
其国戮作臣司匠，敢告执猷。